45 - Αγορές: αγορά ρούχων

Σκοποί: - Ενεργοποίηση λεξιλογίου και βασικών εκφράσεων που σχετίζονται με την ένδυση.
- Διευκόλυνση της έκφρασης των προσφύγων για θέματα ρουχισμού.

Επικοινωνιακές καταστάσεις

* Εκφράζουν μια ανάγκη και καταλαβαίνουν την απάντηση.
* Μιλούν για την ένδυση.

Υλικό

* Εικόνες με είδη ρουχισμού.
* Εικόνες της χώρας υποδοχής, τραβηγμένες σε κάθε εποχή του χρόνου.

Γλωσσικές δραστηριότητες

Δραστηριότητα 1

Χρησιμοποιήστε εικόνες με είδη ρουχισμού για να μιλήσετε:

* για τα είδη ρουχισμού που χρησιμοποιούνται στις χώρες τους (παραδοσιακές ενδυμασίες, συνηθισμένα ρούχα, κ.λπ.)
* για τις ομοιότητες και τις διαφορές που παρατηρούνται στις ενδυματολογικές συνήθειες των ανθρώπων της χώρας υποδοχής και των χωρών των προσφύγων.

Δραστηριότητα 2

Χρησιμοποιώντας εικόνες, ή καλύτερα, πραγματικά είδη ρουχισμού:

* εισάγετε κάποιο βασικό λεξιλόγιο σχετικό με τα είδη ρουχισμού.
* ζητήστε από τους πρόσφυγες να γράψουν αυτές τις λέξεις σε καρτέλες.
* ελέγξτε το βαθμό κατανόησης αυτών των λέξεων, ζητώντας από τους πρόσφυγες να αντιστοιχίσουν τις λέξεις με εικόνες ή με πραγματικά είδη ρουχισμού.

Δραστηριότητα 3

Δείξτε στους πρόσφυγες τις εικόνες με τις διάφορες εποχές του χρόνου (χρησιμοποιώντας, εάν έχετε τη δυνατότητα, εικόνες της πλησιέστερης πόλης/κωμόπολης/χωριού) και ελέγξτε το βαθμό κατανόησης ως προς τη διάκριση των τεσσάρων διαφορετικών εποχών, ρωτώντας π.χ. *Ποια εποχή απεικονίζεται στη φωτογραφία; Από πού το συμπεραίνετε;*

* Έπειτα, ζητήστε τους να περιγράψουν τις φωτογραφίες αναλυτικότερα.
* Ζητήστε από τους πρόσφυγες να μιλήσουν για τις τέσσερις εποχές, με τα χαρακτηριστικά που έχουν στις δικές τους χώρες (θερμοκρασία, βροχόπτωση και απαραίτητα είδη ρουχισμού).

Δραστηριότητα 4

Συνδυάστε τις δυο κατηγορίες εικόνων. Απλώστε πάνω στο τραπέζι τις εικόνες των τεσσάρων εποχών. Έπειτα, ζητήστε από τους πρόσφυγες να τοποθετήσουν στην αντίστοιχη εποχή τα ρούχα που θεωρούν κατάλληλα. Αυτή η δραστηριότητα είναι κατάλληλη για πρόσφυγες με χαμηλά επίπεδα αλφαβητισμού.

Ταυτόχρονα, οι πρόσφυγες αιτιολογούν τις επιλογές τους με πολύ απλά λόγια, π.χ. *αυτό το μπουφάν είναι ζεστό. Είναι χειμωνιάτικο ρούχο.*

Δραστηριότητα 5

Διαβάστε τους ένα διάλογο, όπως ο ακόλουθος:

* A. *Καλημέρα.*
* B. *Καλημέρα, σε τι μπορώ να σας βοηθήσω;*
* A*. Κάνει πολύ κρύο. Χρειάζομαι ένα παλτό για το χειμώνα.*
* B. *Τι νούμερο φοράτε;*
* A. *«Medium».*
* B*. Ωραία, ελάτε μαζί μου. Τα έχω από κει.*
* A. *Μπορώ να δοκιμάσω αυτό;*
* B*. Ναι, το δοκιμαστήριο είναι στο βάθος.*

Ελέγξτε το βαθμό κατανόησης, κυρίως:

* της βασικής έκφρασης *Χρειάζομαι.*
* των λέξεων *νούμερο/μέγεθος* (γράψτε τα διάφορα μεγέθη στον πίνακα)

Στη συνέχεια οι πρόσφυγες παίζουν ένα παιχνίδι ρόλων, προσαρμόζοντας και διευρύνοντας τον ενδεικτικό διάλογο. Φροντίστε να τους αφήνετε αρκετό χρόνο για να προετοιμάζονται και επαναλάβετε τη δραστηριότητα χρησιμοποιώντας διάφορες εικόνες των εποχών για να εντάξετε το παιχνίδι ρόλων σε διαφορετικό λεξιλόγιο (π.χ. σε λεξιλόγιο για καλοκαιρινά ρούχα).

Ιδέες που μπορείτε να εφαρμόσετε για πρόσφυγες με χαμηλό επίπεδο αλφαβητισμού

Ζητήστε από τους πρόσφυγες με χαμηλό επίπεδο αλφαβητισμού να γράψουν ή να αντιγράψουν τις ονομασίες των διαφόρων ρούχων.

Ενδεικτικό υλικό

* Εικόνες με είδη ρουχισμού.

|  |  |  |
| --- | --- | --- |
|  | C:\Users\utilisateur\AppData\Local\Microsoft\Windows\INetCache\Content.Word\35_women_clothes.jpg | C:\Users\utilisateur\AppData\Local\Microsoft\Windows\INetCache\Content.Word\35_shoes.jpg |
| C:\Users\utilisateur\AppData\Local\Microsoft\Windows\INetCache\Content.Word\35_men_clothes.jpg | C:\Users\utilisateur\AppData\Local\Microsoft\Windows\INetCache\Content.Word\35_hat.jpg |

* Εικόνες με τις διαφορετικές εποχές στη χώρα υποδοχής.

\*